el el el el el id el el el el el el el el el el en el el en el en el el en el el en el el el el el el en el el el el el el en el el el el en el el de en el el el en el en el en el el el en el en en el en el el en el el el el el el el el el el el el zh el el zh el el en el el en el el el
Τέσσερις συναυλίες για τους επισκέπτες του νησιού και μια διαδικτυακή διάλεξη για όλους τους μακρινούς μας φίλους, καθώς οι συνθήκες δεν επιτρέπουν να είναι φέτος κοντά μας. Λείπουν οι γνώριμες δράσεις μας, τα σεμινάρια, τα εργαστήρια για παιδιά και νέους, οι διαγωνισμοί. Όμως αισιοδοξούμε και συνεχίζουμε.
Στις συναυλίες μας θα ακούσουμε καταξιωμένους αλλά και ταλαντούχους νέους  μουσικούς – μια διαρκής προτεραιότητα του Αρίωνα – από το χώρο της κλασικής και της παραδοσιακής μουσικής.
Κυριακή 1 Αυγούστου, 21.00 Δημαρχείο Μολύβου
Αν η μουσική είναι η τροφή της αγάπης, συνέχισε να τραγουδάς!
Τρεις νέοι ταλαντούχοι μουσικοί εξερευνούν και πειραματίζονται μέσα από διαφορετικούς συνδυασμούς  φωνών και οργάνων. Αφορμή οι ομορφότερες μελωδίες των συνθετών της Αναγέννησης και του Μπαρόκ, John Dowland, Henry Purcell και George Frideric Handel.
Δευτέρα 2 Αυγούστου, 21.00 Δημαρχείο Μολύβου
μυρωδιές και ηχοχρώματα από τις μουσικές της Ανατολικής Μεσογείου
Αλέξανδρος Καψοκαβάδης, τραγούδι, λάφτα
Μπλε Κύμινο τιτλοφορείται η παράσταση που συνδυάζει «μυρωδιές» και ηχοχρώματα από τις μουσικές της Ανατολικής Μεσογείου με «φόρμες» και «αρμονίες» από διάφορα είδη του δυτικού μουσικού πολιτισμού. Σημαντική θέση κατέχει ο ελεύθερος αυτοσχεδιασμός ως αφορμή για διαρκή επί σκηνής συνομιλία ανάμεσα στην Έφη Ζαϊτίδου (κανονάκι) και τον Αλέξανδρο Καψοκαβάδη (λάφτα).
22.30 στον κεντρικό δρόμο του Μολύβου
Rock & roll στο Μόλυβο
Μια φορά και έναν καιρό, οι Ρεσάλτο κάτω από την σκιά του κάστρου στον Μόλυβο. Ζωντανά στον δρόμο, με ελληνικό και ξένο ροκ .
Τρίτη 3 Αυγούστου, 21.00 Δημαρχείο Μολύβου
Από τους σημαντικότερους κιθαρίστες της γενιάς του και γνώριμος του Αρίωνα από τα περασμένα χρόνια, ο  Hubert Kaeppel θα ερμηνεύσει με το δικό του ξεχωριστό τρόπο δημοφιλή έργα του κιθαριστικού ρεπερτορίου.
Φύση και Έρωτας. Η διάσημη σοπράνο Τζούλια Σουγλάκου μαζί με την Κορίνα Βουγιούκα στην κιθάρα, ερμηνεύουν τραγούδια που ενέπνευσαν αρχαίοι και μεταγενέστεροι ποιητές, από τη Σαπφώ και τον Αλκμάν ως τον Σαίξπηρ και τον Heine.
Τετάρτη 4 Αυγούστου, 21.00 Μουσείο Βιομηχανικής Ελαιουργίας Λέσβου στην Αγία Παρασκευή
Η γιορτή του Αρίωνα
Συναυλία από το σύνολο των μουσικών που παίρνουν μέρος στο Διεθνές Φεστιβάλ Κιθάρας Αρίων 2021.
Καθώς οι συνθήκες της πανδημίας δεν επέτρεψαν φέτος τη διεξαγωγή των εκπαιδευτικών δράσεων του Αρίωνα, ως αντίδωρο στους φίλους του φεστιβάλ θα μεταδώσουμε διαδικτυακά τη διάλεξη του καθηγητή της Ανώτατης Μουσικής Ακαδημίας της Κολωνίας Hubert Kaeppel, με θέμα ‘Ζητήματα ερμηνείας και δακτυλοθεσίας’, τη  Δευτέρα 2 Αυγούστου στις 12.00 με ελεύθερη πρόσβαση.
Το 9ο Αρίων – Διεθνές Φεστιβάλ Κιθάρας Μολύβου διοργανώνεται από τον Φορέα Τουρισμού Μολύβου με συνδιοργανωτή την Περιφέρεια Βορείου Αιγαίου – Αντιπεριφέρεια Πολιτισμού και με τη συνεργασία του Πολιτιστικού Ιδρύματος Ομίλου Πειραιώς. Έχει την υποστήριξη της Γενικής Γραμματείας Αιγαίου & Νησιωτικής Πολιτικής, του Δήμου Δυτικής Λέσβου της Εταιρείας Τοπικής Ανάπτυξης Λέσβου – ΕΤΑΛ, της Aegean Airlines, της Hellenic Seaways και άλλων τοπικών υποστηρικτών.
Η είσοδος είναι δωρεάν για το κοινό. Απαραίτητη η προκράτηση θέσης.Οι ενδιαφερόμενοι μπορούν να κάνουν προκράτηση ηλεκτρονικά μέσου του παρακάτω link: http://www.arionfestival.com/ concerts/
Για πληροφορίες και τηλεφωνικές προκρατήσεις, μπορείτε να επικοινωνήσετε με το στο τηλέφωνο 2253071990 (καθημερινά, εκτός Σαββατοκύριακου).
*Λόγω των ειδικών συνθηκών, και έχοντας ως προτεραιότητα τη δημόσια υγεία, οι συναυλίες θα πραγματοποιηθούν σύμφωνα με τα προβλεπόμενα μέτρα.